

2



VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 
2018 M. GRUODŽIO 21 D. NUTARIMO NR. O3E-464 „DĖL GAMTINIŲ DUJŲ ĮMONIŲ APSKAITOS ATSKYRIMO IR SĄNAUDŲ PASKIRSTYMO REIKALAVIMŲ APRAŠO PATVIRTINIMO“ PAKEITIMO

2021 m. liepos 29 d. Nr. O3E-940
Vilnius

Vadovaudamasi Lietuvos Respublikos energetikos įstatymo 8 straipsnio 11 dalies 1 ir                      33 punktais, 181 straipsniu bei atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Dujų skyriaus 2021 m. liepos 23 d. pažymą Nr. O5E-834      „Dėl Valstybinės energetikos reguliavimo tarybos 2018 m. gruodžio 21 d. nutarimo Nr. O3E-464 „Dėl Gamtinių dujų įmonių apskaitos atskyrimo ir sąnaudų paskirstymo reikalavimų aprašo patvirtinimo“  pakeitimo“, Taryba nutaria:
Pakeisti Gamtinių dujų įmonių apskaitos atskyrimo ir sąnaudų paskirstymo reikalavimų aprašą, patvirtintą Tarybos 2018 m. gruodžio 21 d. nutarimu Nr. O3E-464 „Dėl Gamtinių dujų įmonių apskaitos atskyrimo ir sąnaudų paskirstymo reikalavimų aprašo patvirtinimo“:
.	Pakeisti 13.4.7 papunktį ir jį išdėstyti taip:
„. tyrimų, studijų ir panašaus pobūdžio nematerialaus turto vertę (išskyrus atvejus, kai turtas buvo sukurtas diegiant energetikos inovacijas bandomojoje aplinkoje ir šios inovacijos laikomos pasiteisinusiomis pagal Asmenų prašymų leisti veikti bandomojoje energetikos inovacijų aplinkoje pateikimo ir nagrinėjimo bei veiklos bandomojoje energetikos inovacijų aplinkoje vykdymo tvarkos aprašo, patvirtinto Tarybos 2020 m. rugpjūčio 7 d. nutarimu Nr. O3E-699 „Dėl Asmenų  prašymų leisti veikti bandomojoje energetikos inovacijų aplinkoje pateikimo ir nagrinėjimo bei veiklos bandomojoje energetikos inovacijų aplinkoje vykdymo tvarkos aprašo patvirtinimo“ (toliau – Inovacijų aprašas), 26 punkte nurodytas sąlygas, bendrai neviršijant pajamų viršutinių ribų ir kainų nustatymo metu Tarybos skirtos energetikos inovacijų finansavimo dalies);“
.	Pakeisti 13.5.4 papunktį ir jį išdėstyti taip:
„. ilgalaikio turto vienetų vertės dalį, sukurtą už Europos Sąjungos fondų lėšas, dotacijų subsidijų ar joms prilygintas lėšas, ilgalaikio turto vertės dalį, sukurtą diegiant energetikos inovacijas ir finansuotą iš reguliuojamų gamtinių dujų kainų;“
.	Papildyti 13.5.41 papunkčiu:
„. ilgalaikio turto vienetų vertės dalį, sukurtą diegiant energetikos inovacijas, kuri buvo finansuojama iš reguliuojamą gamtinių dujų veiklą vykdančios įmonės nuosavų ir (ar) skolintų lėšų, išskyrus atvejus, kai Taryba nustato, kad energetikos inovacijų diegimas bandomojoje aplinkoje yra laikomas pasiteisinusiu pagal Inovacijų aprašo nuostatas.“
.	Pakeisti 29.18 papunktį ir jį išdėstyti taip:
„. nusidėvėjimo (amortizacijos) sąnaudas nuo ilgalaikio turto vertės dalies, sukurtos, įvykdžius investicijų projektus, teisės aktų nustatyta tvarka nesuderintus su Taryba, nuo ilgalaikio turto vertės dalies, sukurtos diegiant energetikos inovacijas ir finansuotos iš reguliuojamų gamtinių dujų kainų;“
.	Papildyti 29.181 papunkčiu:
„. nusidėvėjimo (amortizacijos) sąnaudas nuo ilgalaikio turto vertės dalies, sukurtos diegiant energetikos inovacijas, kuri buvo finansuojama iš reguliuojamą gamtinių dujų veiklą vykdančios įmonės nuosavų ir (ar) skolintų lėšų, išskyrus atvejus, kai Taryba nustato, kad energetikos inovacijų diegimas bandomojoje aplinkoje yra laikomas pasiteisinusiu pagal Inovacijų aprašo nuostatas.“
.	Papildyti 29.24 papunkčiu ir jį išdėstyti taip:
„. tyrimų, susijusių su energetikos inovacijomis, sąnaudas sudarančias daugiau kaip 0,05 proc. nuo gamtinių dujų sektoriuje veiklą vykdančios įmonės verslo vieneto veiklos sąnaudų, nurodytų Aprašo 17.6–17.12 papunkčiuose.“
.	Papildyti 321 papunkčiu:
„. Gamtinių dujų įmonių reguliuojamų kainų verslo vieneto ir paslaugų (produktų) ataskaitinio laikotarpio sąnaudoms priskiriamos sąnaudos, susijusios su Tarybos suderintu energetikos inovacijų investicijų projektu.“


Tarybos pirmininkas  	Renatas Pocius                                                                                                          

